Ako je lip obraz u ove mladosti
Ako je lip obraz u ove mladosti,
   ali je rič poraz i gorka nje dosti.
   Ja ne znah skroveno u sebije što nosi,
   ter gledah ljuveno nje obraz i kosi.
A ne toj u zlobi negoli za slavu,
   za ku mnjah podobi svu hvalu gizdavu;
   er kako uresnu viđah ju obrazom,
   tako ju mnjah česnu razumnim ukrasom.
Nu mi se privrnu nanice ličce toj;
   zatoj ja vas trnu i vene život moj,
   zač ona svaku zled na mene iznese,
   ter ne vim tomuj red što čudno nanese.
Ovako snadvori zgodi se šipak lip,
   a kad se otvori, grči je ner nalip.
   Odsad znam da trudi zamani svaki krat
   tko srdca od ljudi po ličcu mni poznat.

Hrvatsko 16. stoljeće